San Karlo al Korso kilsəsi (Milan)

San Karlo al Korso kilsəsi — İtaliyanın Lombardiya bölgəsində, Milanın mərkəzində, Piazza San Babila'nın qərbində, Corso Vittorio Emanuele II-dən bir az aralıda, San Carlo meydanında yerləşən neoklassik üslublu, Roma-Katolik kilsəsidir. Tarix və bəzək Mövcud kilsənin yeri, 1290-cı ildə qurulan və Santa Maria dei Servi kilsəsini də əhatə edən Servit Ordeninin monastır kompleksi tərəfindən tutulmuşdur. Bu kilsə və monastır Fiammengino tərəfindən fresk edilmişdir, lakin əlavə olaraq Covanni Paolo Lomazzo, Federiko Makani və Daniele krespinin əsərləri də daxil idi. Monastır, Napoleon işğalı zamanı 1799-cu ildə ləğv edildi. Ətrafdakı qonşuluqda həmçinin San Pietro all Orto və San Giorgio alla Nocetta və ya daha sonra San Giorgio Alamannonun qədim kiçik kilsələri var idi. XIX əsrdə müasir şəhər planlaması arzuları, bələdiyyəni Milan Duomo meydanından Piazza San Babilaya qədər xətti bir bulvar yaratmağa sövq etdi. Yerli kilsə rəhbəri Giacinto Amati'nin (memar Karlonun qardaşı) razılığı ilə qədim strukturların yerlə yeksan edilməsi və Milanın öz Baş Yepiskopu Müqəddəs Karlo Borromeoya həsr olunmuş daha böyük bir kilsənin yaradılması qərara alındı. Yeni kilsə, son zamanlarda baş vermiş vəba epidemiyasının sona çatmasına şükür olaraq inşa edildi və Baş Yepiskop Borromeo, 1576-cı ildə Milanda bubon taunu xəstəliyinin yayılması zamanı gördüyü işlərə görə qismən heyranlıq doğururdu. Klostrun sökülməsinə 1838-ci ildə başlanıldı. Bələdiyyə mülkiyyəti almaq üçün otuz min lira xərclədi. Kilsə üçün vəsait ianələrin toplanmasını tələb edirdi. İstinadlar Xarici keçidlər Vikianbarda San Karlo al Korso kilsəsi (Milan) ilə əlaqəli mediafayllar var.